সুচালেজ হুইদা

সুচালেজ হুইদা (Vidua macroura ) হল একটি ছোট গায়ক পাখি যার পুরুষ প্রজননকালে একটি স্পষ্ট লম্বা সরু পতাকার মতো লেজ থাকে। এটি সাহারা মরুভূমির দক্ষিণে আফ্রিকার বেশিরভাগ অঞ্চলে বসবাসকারী প্রজননকারী পাখি।

 শ্রেণীবিন্যাস 
সুচালেজ হুইদা সম্বন্ধে জার্মান প্রকৃতিবিদ পিটার সাইমন প্যালাস ১৭৬৪ সালে প্রথম বর্ণনা করেছিলেন এবং দ্বিপদী নাম Fringilla macroura দিয়েছিলেন। 

 বিবরণ 
সুচালেজ হুইদা পাখিটির দৈর্ঘ্য সাধারণত ১২–১৩ সেন্টিমিটার। তবে প্রজনন মৌসুমে পুরুষ পাখির লেজ প্রায় ২০ সেন্টিমিটার বাড়তি দৈর্ঘ্য যোগ করে। প্রাপ্তবয়স্ক পুরুষ পাখির পিঠ ও মাথার চাঁদি গাঢ় কালো রঙের হয়, সাথে থাকে অস্বাভাবিক লম্বা কালো লেজ। ডানাগুলো গাঢ় বাদামি এবং সেখানে সাদা দাগ দেখা যায়। দেহতল ও মাথার চাঁদি ছাড়া বাকি অংশ সাদা। এদের ঠোঁট উজ্জ্বল লাল রঙের।

স্ত্রী পাখি এবং প্রজননক্ষম নয় এমন পুরুষ পাখির পিঠের দিকটা ডোরা-কাটা বাদামি রঙের, দেহতল সাদাটে এবং পাশের দিক (পেটের কিনারা) ফিকে বাদামি। এদের মুখে ফিকে বাদামি ও কালো রঙের মিশ্রণ দেখা যায়। এদের দীর্ঘ লেজের বাড়তি অংশ থাকে না, তবে লাল ঠোঁটের বৈশিষ্ট্য বজায় থাকে। অপ্রাপ্তবয়স্ক পাখিরা স্ত্রী পাখির মতো দেখতে, কিন্তু রঙে বেশি সাদামাটা হয় এবং এদের ঠোঁট ধূসর রঙের হয়ে থাকে। 

 বিস্তৃতি এবং আবাসস্থল 
সুচালেজ হুইদা প্রধানত উপ-সাহারা আফ্রিকার বিস্তীর্ণ অঞ্চলে বসবাস করে। এরা তৃণভূমি, গুল্মভূমি ও সাভানা অঞ্চল পছন্দ করলেও পার্ক বা বাগানেও দেখা মেলে। SInclair, Ian; Hockey, Phil; Tarboton, Warwick; Ryan, Peter (2011).  পর্তুগালে এভেইরো শহরের আশেপাশের এলাকায় এদের স্থায়ী বসতি গড়ে উঠেছে; শহরটির উত্তর ও দক্ষিণ দিকেও এদের দেখা যায়। দক্ষিণ ক্যালিফোর্নিয়া, পুয়ের্তো রিকো ও সিঙ্গাপুরে মানুষের মাধ্যমে প্রবর্তিত হয়েছে এই পাখি—বিশেষ করে দক্ষিণ ক্যালিফোর্নিয়ায় এদের উল্লেখযোগ্য জনগোষ্ঠী বিদ্যমান। যুক্তরাষ্ট্রে এদের পোষা পাখি হিসেবে রাখা যায়। বিশ্বের অন্যান্য স্থানেও খাঁচায় পালিত এই পাখি কখনো কখনো পালিয়ে যাওয়া বা অবমুক্ত করার ঘটনা ঘটে।

 বাস্তুতন্ত্র 
এই প্রজাতিটি একটি ডিম পরজীবী পাখি (brood parasite), অর্থাৎ এটি  মোমঠোঁটি ফিঞ্চ (waxbills) প্রভৃতি ইস্ট্রিলডিড ফিঞ্চ পাখিদের বাসায় নিজের ডিম পাড়ে। সাধারণ কোকিলের মতো এটি পোষকের ডিম নষ্ট করে না। সাধারণত পোষকের ডিমের সাথে অতিরিক্ত ২–৪টি ডিম যুক্ত হয়। পোষক ও হুইদা—উভয়ের ডিমই সাদা, তবে হুইদার ডিম খানিকটা বড় হয়। হুইদার ছানারা পোষক প্রজাতির ছানাদের চাঁছির রঙিন নকশা অবিকলভাবে অনুকরণ করে, যা খাবার চাওয়ারসমুহূর্তে পরিলক্ষিত হয়।   "The Pin-Tailed Whydah – Fact Sheet". 

প্রজনন মৌসুমে পুরুষ পাখিটি অঞ্চল দখলদার স্বভাব প্রদর্শন করে। একটি পুরুষ পাখির ছোট দলে সাধারণত কয়েকটি স্ত্রী পাখি থাকে। স্ত্রী পাখিকে আকৃষ্ট করতে পুরুষটি জটিল প্রণয় প্রদর্শনীর উড্ডয়ন কৌশল দেখায়—এ সময় সে স্ত্রী পাখির উপরিভাগে স্থির হয়ে ওড়ার সময় লেজের অলংকারিক সৌন্দর্য প্রদর্শন করে। পুরুষ পাখিটি উঁচু ডালে বসে দ্রুত "চিঁ-চিঁ" ও "ঘর্ঘর" শব্দে গান গায়। এ প্রজাতির খাদ্যতালিকায় প্রধানত বিভিন্ন প্রকার বীজ ও শস্য অন্তর্ভুক্ত।  SInclair, Ian; Hockey, Phil; Tarboton, Warwick; Ryan, Peter (2011). 

 ছবি 

 তথ্যসূত্র 

 আরও পড়ুন 
পিন-টেইলড হোয়াইডাহ - দ্য অ্যাটলাস অফ সাউদার্ন আফ্রিকান বার্ডস-এ প্রজাতির লেখা ।

 বহিঃসংযোগ 

বিষয়শ্রেণী:পিটার সিমোন পালাস কর্তৃক নামকরণকৃত ট্যাক্সা
বিষয়শ্রেণী:১৭৬৪-এ বর্ণিত পাখি
বিষয়শ্রেণী:সাহারা-নিম্ন আফ্রিকার পাখি
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি